open-index/open-wikipedia-markdown huggingface dataset:
Jeanne Eirheim

**Jeanne Ann Keogan Eirheim** (født 15. februar 1938 i New York, død 2015) var en amerikanskfødt norsk litteraturviter, lærebokforfatter, oversetter og kvinnesaksforkjemper.

Hun var født i Queens i New York og var utdannet i engelsk litteratur fra hjemlandet USA. I studietiden i USA i 1960-årene var hun aktiv i fredsbevegelsen. Hun kom til Norge i 1965 og jobbet som lærer i Tromsø. Hun jobbet senere også ved NTNU, og ble fra 1970-årene kjent for en rekke mye brukte lærebøker i engelsk for den videregående skolen. Hun mottok William Nygaards legat i 1990. Hun var styremedlem i Trondhjems Kvinnesaksforening fra 1975 og 2. nestleder i Norsk Kvinnesaksforening på nasjonalt nivå 1976–1978.

## Referanser
Hanna Lypkivska

**Hanna Kostivna Lypkivska** (ukrainsk kyrillisk: Ганна Костівна Липківська; født 18. mai 1967 i Ukrainske SSR i Sovjetunionen, død 24. februar 2021 i Kyiv i Ukraina) var en ukrainsk teaterviter. 

I 2011 vant hun teaterviter- og teaterkritikerprisen utdelt av Den nasjonale union av teaterskuespillere i Ukraina (Національна спілка театральних діячів України).

Anne Lypkivska døde i Kyiv den 24. februar 2021 av covid-19, i en alder av 53 år.

## Referanser
Alessandro Orsini

**Alessandro Orsini** (født 1592 i Bracciano i Kirkestaten, død 22. august 1626) var en italiensk kardinal. 

## Biografi
Orsini tilhørte fyrstefamilien i Bracciano, og der ble han også født. Han var sønn av Virginio Orsini og hans hustru Flavia Damasceni Peretti, som vat niese til pave Sixtus V. Hans fetter var kardinalen  Federico Sforza.

Han ble oppfostet ved storhertug Ferdinando de' Medicis hoff i Firenze. 
Han var en velgjører som støttet Galileo Galilei, som i takknemlighet dediserte sitt verk om tidevannet til ham, hans ''Discorso sul flusso e il reflusso del mare'', og bad ham i et privat brev om å videreformidle verket til pave Paul V. Verket søkte å bevise Kopernikus' system, men bevisførselen var faktisk feil. Galileo fremla i verket  ingen andre indisier på at Jorden roterer.

Den 2. desember  1615 ble han kreert til kardinaldiakon av pave Paul V, med *[[Santa Maria in Cosmedin]]* som tittelkirke. Han utmerket seg som pave Gregor XVs legat til Ravenna (1621-1626) ved sin karitative innsats da det i 1621 utbrøt en epidemi i området. Etter sin retur til Roma viet han seg mer fullstendig til religionen og praktiserte en streng askese. Han bad paven om å bli løst fra kardinalsverdigheten og så slutte seg til jesuittordenen, men dette ble avvist.

Kardinal Alessandro Orsini deltok ved pavevalget i 1621, men var ikke i stand til å delta ved det i 1623.

## Referanser


## Eksterne lenker
*Biografi
Kristin Austgulen Fosnæs

**Kristin Austgulen Fosnæs** (født 2000) er en norsk langrennsløper som representerer Fossum Idrettsforening. 

Hun var en del av det norske stafettlaget som tok gull under Junior-VM på ski 2019. Hennes verdenscupdebut kom på sprint fristil i Ulricehamn i 2021, hvor det ble en 25.-plass.

I U23-VM på ski 2022 på Lygnasæter gikk hun på Norges lag som tok gull på 4 × 5 km blandet stafett.

I VM 2025 i Trondheim gikk hun ankeretappen på Norges lag som tok sølv på 4 × 7,5 km stafett.

I NM 2026 på Steinkjer vant hun både 10 km fristil med intervallstart og 20 km duatlon.

I OL 2026 i Val di Fiemme ble hun nummer ti på 20 km skiatlon.

## Referanser


## Eksterne lenker
*
Stenseth

**Stenseth** (opprinnelig formelt Stenseth Terrasse, på folkemunne bare Stenseth) er et stort boligfelt i åsen i den østligste delen av Krokstadelva (tidl. Nedre Eiker kommune) i Drammen kommune. Feltet består av 12 veier som alle har astronomiske navn, der bebyggelsen i stor grad preges av terrasseleilighetsblokker og rekkehus, men også har en god del eneboliger i de øverste veiene. Det meste ble etablert i 1970- og 1980-årene. Området har egen barneskole, dagligvarebutikk og barnehage.

Stenseth er en del av Krokstadelva (postnummer 3055), og er en del av Kommunedel 2 i nye Drammen kommune.

Korteste adgang til det gamle forsvarsanlegget Batteriet på Solbergmoen er fra øvre del av Neptunveien. 

Fra øverst i Polarveien ved den 48 meter høye tv-masten går stien raskt videre opp dit paraglidere kaster seg ut over Solbergmoen.

Fra vestre ende av Uranusveien går stien raskt opp til Bjørkedokk, der det ble avholdt kombinert hopprenn i NM 1960.

## Referanser
Kristen Arnfeldt Persen

**Kristen Arnfeldt Persen** (født 28. august 1897 i Brekkestø i Aust-Agder, død 1971 i Marin i California) var norsk sjømann, forretningsmann, foredragsholder, krigsreporter og presseattaché.

Persen tok styrmannseksamen i Kristiansand i 1917. Han seilte fra 1918 til 1924 på kinakysten og de store kinesiske elvene. I 1924 slo han seg ned i Shanghai som representant for et amerikansk forsikringsselskap. Under den andre kinesisk-japanske krig i 1937 gjorde han en stor innsats for redde liv og eiendom for norske shanghaiboere og ble i 1938 tildelt Kongens fortjenstmedalje i gull.
Persen var medlem av Shanghai Municipal Council (Shanghai International Settlement).

Etter tyskernes angrep på Norge 9. april 1940 arbeidet han på fulltid med å skrive artikler i North China Daily News, Evening Post og China Press mot tyskerne og nazistene. Han holdt også regelmessige radioforedrag på engelsk i den største amerikanske radiostasjonen i Shanghai. Virksomheten førte til at han i perioder trengte politibeskyttelse fra Shanghai Municipal Police på vei til og fra radiosendingene. Han ble på denne tiden utnevnt som presseattaché ved den norske legasjonen i Shanghai. For denne innsatsen fikk han i 1946 St. Olavsmedaljen.

I desember 1941 forsøkte Persen sammen med sin kone å komme til USA via Manila på Filippinene. Dagen etter ankomsten på Manila angrep Japan både Pearl Harbor og Filippinene og Persen havnet i japansk fangenskap i 37 måneder. Etter den amerikanske frigjøringen av Manila i februar 1945 fulgte han general Douglas MacArthur som krigskorrespondent ved landgangen på Luzon og Mindanao. I sammenheng med dette ble han tildelt deltakermedaljen The Asiatic-Pacific Campaign Medal.

Ekteparet Persen reiste så til USA der Kristen A. Persen deltok på en foredragsturne arrangert av den norske ambassaden i Washington. Han bosatte seg i Sausalito utenfor San Francisco. I 1954 var han på besøk i Norge og får i den forbindelse foretrede for kong Haakon og kronprins Olav for å takke for utmerkelsene. Kristen A. Persen døde i Marin, California i 21. januar 1971.

## Referanser


## Kilder
* Brev til H.M. Kongens Hoffmarskalk av 1938 (354/38)  og 1947 (647/47 , sendt Slottet 06.01.48) med begrunnelse for tildeling av henholdsvis Kongens fortjenestemedalje i gull og St. Olavsmedaljen. Arkivverket.
* Report for the Year 1938. Shanghai Municipal Council.
* Fædrelandsvennen 26. sept. 1938.
* Lillesands-Posten 28. sept. 1938.
* Fædrelandsvennen 21. april 1948.
* Kristian Ottosen: Ingen nåde. Historien om nordmenn i japansk fangenskap. (Aschehoug 1996).
* Diverse avisintervjuer i Fædrelandsvennen og Lillesands-Posten.
VM i friidrett 2011 – Spydkast menn

Øvelsen **Spydkast menn** ved VM i friidrett 2011 ble arrangert på Daegu Stadium 1. og 3. september.

Den som midlertid ledet konkurransen var Guillermo Martínez som hadde sitt beste kast i første runde, etterfulgt kort tid etter av Matthias de Zordos vinnerkast på 86,27. I mens hadde favoritten og årsbeste innehaveren Andreas Thorkildsen hengt langt etter på åttende plass, og kvalifiserte seg med nød og neppe til de tre siste omgangene. I fjerde omgangen fikk han endelig opp ett godt kast som sendte ham opp på sølvmedaljeplassen. de Zordo var rangert som nummer fire og Martínez hadde bare vært rangert 12 på årsbestelisten før konkurransen.

## Rekorder
Gjeldende rekorder og bestenoteringer før konkurransen var som følger:

## Kvalifikasjonskrav

## Program
Alle klokkeslett er lokal tid.

## Resultater

### Kvalifisering
Kvalifisering: Utøverne som klarte kvalifiseringskravet på 82,50 m (Q) eller som ellers var blant de 12 beste (q) gikk videre til finalen

### Finale
Resultatene var søm følger:

## Referanser


## Eksterne lenker
*Javelin throw results på IAAF nettsted
Guillermo Kahlo

**Guillermo Kahlo** (født **Carl Wilhelm Kahlo** 1871 i Pforzheim i Baden, død 1941 i Mexico) var en tysk fotograf som utvandret til Mexico og gjorde sin viktigste gjerning i Mexico.

Da hans arbeider dekket motiver som arkitektur (herunder spesielt kirker) samt gater, veier, monumenter og lignende, er hans arbeider både av kulturhistorisk og generell historisk betydning.

Hans datter, Frida Kahlo, ble kjent som maler.

## Referanser
Else Willas Jensen

**Else Willas Jensen** (født 26. mai 1913 på Eidsvoll, død 13. september 1981 på Hamar; født Else Dorthea Waage Svindland) var en norsk jurist, høyrepolitiker og kvinnesaksforkjemper. Hun ble utdannet cand.jur. ved Universitetet i Oslo i 1939. Hun var nestleder i Norsk Kvinnesaksforening på nasjonalt nivå fra 1950 til 1952 og landsstyremedlem fra 1948 til 1958. Hun representerte Høyre i politikken i Hedmark. Hun var blant annet medlem av kommunestyret og stortingskandidat for Høyre. Hun hadde en rekke verv i foreningslivet på Hamar, bl.a. i Hamar Røde Kors der hun var styremedlem i Røde Kors-klinikken. Hun var også medlem av komiteen om en folkegave til kongen fra Hamar.

## Referanser
Oseaniamesterskapet i basketball for menn 1975

**Oseaniamesterskapet i basketball for menn 1975** ble arrangert i Australia i 1975.

## Resultater

## Referanser
Tyskland under VM i friidrett 2011

**[[Tyskland]]** deltok under VM i friidrett 2011 (utendørs) fra 27. august til 4. september 2011 i Daegu i Sør-Korea.
## Medaljevinnere (utvalg)

## Referanser


## Eksterne lenker
* http://www.iaafworldchampionships.com/
Oseaniamesterskapet i basketball for menn 1981

**Oseaniamesterskapet i basketball for menn 1981** ble arrangert i Christchurch på New Zealand i 1981.

## Resultater

## Referanser
Oseaniamesterskapet i basketball for menn 1989

**Oseaniamesterskapet i basketball for menn 1989** ble arrangert i Sydney i Australia i 1989.

## Resultater

## Referanser
Oseaniamesterskapet i basketball for menn 1997

**Oseaniamesterskapet i basketball for menn 1997** ble arrangert i Wellington og Palmerston North på New Zealand i 1997.

## Finale

## Referanser
Oseaniamesterskapet i basketball for menn 1999

**Oseaniamesterskapet i basketball for menn 1999** ble arrangert i Auckland på New Zealand i 1999.

## Finale

## Referanser
Castello Orsini-Odescalchi

**Castello Orsini-Odescalchi** er et palass beliggende i byen Bracciano, ca. 40 km. nordvest fra Roma. Slottet ble oppført på 1400-tallet, og kneiser på kraterkanten over den store kratersjonen Braccianosjøen.

Slottet ble omtalt i flere medier da skuespillerne Tom Cruise og Katie Holmes ble gift der den 18. november 2006.

## Eksterne lenker
Beckhams klar til Cruise-bryllup – TV2 Gossip.
Tour Majunga

**Tour Majunga** er et kontorkompleks som ligger i forretningsområdet La Défense, i utkanten av Frankrikes hovedstad Paris, på territoriet til kommunen Puteaux.

Arkitekten til dette nye generasjons tårnet er Jean-Paul Viguier. Dens utvikler og arrangør er Unibail-Rodamco. Tårnet ble innviet 25. september 2014.

Unibail-Rodamco signerte en første langsiktig leieavtale med Axa Investment Managers for de første atten lave nivåene i tårnet. Deloitte ligger i etasje 21 til 39 i tårnet.

## Se også
Liste over skyskrapere

## Referanser


## Eksterne lenker
*
Oseaniamesterskapet i basketball for menn 2009

**Oseaniamesterskapet i basketball for menn 2009** ble arrangert som en hjemme-borte-kamp 2009.

## Resultater


|}

## Referanser
Oseaniamesterskapet i basketball for menn 2011

**Oseaniamesterskapet i basketball for menn 2011** ble arrangert i Australia i 2011.

## Resultater

## Referanser
Hans Petter Langtangen

**Hans Petter Langtangen** (1962–2016) var en norsk forsker innen feltene mekanikk og biomedisinsk informatikk.

Langtangen ledet Senter for biomedisinske beregninger, et av Forskningsrådets sentre for fremragende forskning. Han var professor ved Universitetet i Oslo, og utga en rekke vitenskapelige tekster i publikasjoner og bokform i tillegg til å være ansvarlig redaktør i *SIAM Journal on Scientific Computing* og redaksjonsmedlem i syv andre vitenskapelige journaler.

I 2016 ble han tildelt Olav Thon Stiflelsens Nasjonale pris for fremragende undervisning, for å ha «vært en pioner innen innovasjon hva gjelder undervisning i programmering og flere andre felt».

## Referanser
Odd Inge Teige

**Odd Inge Teige** (født 1965 i Kristiansund på Nordmøre) er en norsk lokalpolitiker for Arbeiderpartiet.

Teige er tidligere fylkesleder i AUF Møre og Romsdal og fylkesleder i Skolenes Landsforbund i Møre og Romsdal.  Han grunnla en av Norges først podcaster; Oasen Studio Podcast som senere ble til TV-Kristiansund som ble sendt som lokal-TV på kabelnettet til Nordmøre Energiverk. Han er Leder av Averøy Arbeiderparti.

## Referanser
Storkens nølende steg

***Storkens nølende steg*** (originaltittel: *Το Mετέωρο Bήμα Tου Πελαργού*) er en gresk dramafilm fra 1991 regissert av Theodoros Angelopoulos. Hovedrollene spilles av Marcello Mastroianni og Jeanne Moreau. 

## Handling
Mens han arbeider med en dokumentarfilm om problemene ved Hellas sin nordlige grense (muligens grensen til Makedonia eller Tyrkia) tror en ung TV-journalist at han kjenner igjen en gammel mann (spilt av Marcello Mastroianni) som en kjent tidligere politiker, som for mange år siden hadde forsvunnet sporløst. Til slutt ble den savnede mannen erklært død. Tilbake i hovedstaden Athen oppsøker han sin tidligere kone (spilt av Jeanne Moreau) og forsøker å komme nærmere denne mystiske karakteren. Han klarer å returnere til grensen og finner igjen den gamle mannen, som nekter for å være den politikeren som journalisten leter etter - selv om likhetene er åpenbare.

Den gamle mannen, som nå lever en fattig tilværelse, avviser ikke den unge journalisten. Han fører i stedet flere dyptgående samtaler med ham, ofte om tragiske og deprimerende episoder som finner sted langs grensen. Det første dramatiske høydepunktet i filmen er et bryllup utført av en Gresk Ortodoks prest, som skal finne sted over grensen. Bruden er den gamle mannens datter, stående på den ene siden av grensen og brudgommen står på den andre siden av grensen. Men seremonien avsluttes med at grensepatruljer skyter varselskudd i nærheten.

Journalisten overtaler deretter den savnende politikerens kone over telefon til å komme og møte ham i grense-byen, hvor han også avtaler et møte med den gamle mannen. Møtet finner sted ved en liten bro, og blir filmet i hemmelighet av TV-kameraer. Det blir tydelig at den gamle mannen virkelig er den savnede politikeren. Likevel nekter hans kone for ektemannens tidligere identitet overfor film-teamet deres – i stilltiende enighet med den tidligere politikeren, som nå fører et veldig annerledes liv enn de gjorde tidligere.

## Skuespillere
* Marcello Mastroianni som en savnet politiker
* Jeanne Moreau som journalistens kone
* Gregory Patrick Karr som Alexandre, en reporter
* Ilias Logothetis som en oberst
* Dora Hrisikou som en ung kvinne
* Vasilis Bouyiouklakis som en produksjonssjef
* Dimitris Poulikakos som en fotograf
* Gerasimos Skiadaressis som en servitør
* Akis Sakellariou som en lyd-tekniker

## Referanser


## Eksterne lenker
*
Hevnens pris

***Hevnens pris*** (originaltittel: *Revenge*) er en amerikansk thriller fra 1990 regissert av Tony Scott og med Kevin Costner, Anthony Quinn, Madeleine Stowe, Miguel Ferrer and Sally Kirkland i hovedrollene. 

## Handlingsreferat
Michael J. "Jay" Cochran (spilt av Kevin Costner) er en tidligere amerikansk flyver, som går av med pensjon etter 12 år i tjenesten. Han mottar en invitasjon fra sin velstående tidligere venn, Tiburon "Tibey" Mendez (spilt av Anthony Quinn) om å tilbringe tid ved hans store hacienda i Mexico. Men Tibey leder også et mektig kriminelt syndikat, og er hele tiden omgitt av livvakter. I Mexico møter Cochran hans vakre unge kone, Miryea (spilt av Madeleine Stowe) som bor i overdådige omgivelser, men er ulykkelig fordi hennes mye eldre ektemann ikke ønsker seg barn. Miryea og Jay blir snart bedre kjent, og utvikler en romantisk attraksjon for hverandre.

Etter å avholdt en middag holder Tibey et privat møte med forretningsforbindelser, og dreper en av dem. Senere, i løpet av en fest, samtidig som Tibey og hans håndlangere befinner seg i nærheten, har Jay og Miryea i hemmelighet sex i et skap. Jay forteller henne at han har planer om å forlate Mexico, fordi han er bekymret for at Tibey blir oppmerksom over situasjonen deres. Miryea ber ham bli hos henne, og de planlegger et hemmelig møte ved en avsidesliggende hytte i Mexico. Miryea forteller Tibey at hun skal besøke sin søster i Miami, men Tibey overhører en telefon-samtale hvor Miryea ber søsteren sin om å lyve for å hjelpe henne.

Men Jay venter i hemmelighet ved flyplassen, og de kjører sammen til den avsidesliggende hytta. Men ved skjulestedet deres blir de overrasket av Tibey og hans håndlangere. De angriper paret, setter fyr på hele hytta, og de dumper Jay i en ørken for å la ham dø. Men en bevisstløs Jay blir oppdaget av Mauro, en bonde hvis familie langsomt pleier Jay etter konflikten hans mot Tibey. Jay planlegger deretter å gå etter Jay og alle hans medhjelpere, og forsøke å finne igjen Miryea./

## Skuespillere
* Kevin Costner som Michael J. Cochran. En pensjonert U.S. Navy aviator.
* Anthony Quinn som Tibey Mendez. Forretningsmann og kriminell. Miryea's ektemann.
* Madeleine Stowe som Miryea Mendez. Tibey's kone, og Jay's elskerinne.
* Miguel Ferrer som Amador.
* Tomas Milian som Cesar.
* Joaquín Martínez som Mauro.
* Jesse Corti som Madero.
* John Leguizamo som Ignacio.
* Joe Santos som Ibarra.

## Referanser


## Eksterne lenker
*
Helga Laake

**Helga Marie Henriksen Laake** (født 1935, død 17. juli 2016) var en norsk sosialarbeider, politiker (Arbeiderpartiet) og kvinnesaksforkjemper. Hun var leder for Stavanger Kvinnesaksforening i 1970-årene og hadde en rekke offentlige verv i Stavanger kommune og i Rogaland fylke. Hun mottok Kongens fortjenstmedalje i 2010 for sitt brede engasjement i Stavangerregionen.

Hun var gift med dommer og politiker Olav T. Laake. Sammen med ektemannen var hun sentral i Stavangers store hjelpeaksjon til Polen i 1981.

## Referanser
Silver Mountain

**Silver Mountain** (tidligere Kongsberg) er en tidligere by i Sierra Nevada-fjellene i Alpine County, California. Den lå ved Silver Creek 8 km nord-nordøst for Ebbetts Pass, i en høyde på 1 954 meter over havet.

Kongsberg ble grunnlagt i 1858 av norske gruvearbeidere etter at det ble oppdaget store sølvforekomster der og som oppkalte stedet etter Kongsberg i Norge. I løpet av et år hadde bosetningen en befolkning på rundt 3 000. På den 12. mai 1863 åpnet Kongsberg postkontor og samme år byttet byen navn til Silver Mountain.

11. august 1864 ble Alpine county dannet og Silver Mountain ble det første setet i fylket. I 1865 byttet postkontoret navn til Silver Mountain.

I 1882 hadde allerede mange innbyggere flyttet ut fra byen og i desember var den brann som brant ned store deler av byen, som førte til at enda flere flyttet vekk. I 1875 ble fylkesetet flyttet til Markleeville, i 1883 ble postkontoret stengt for godt og tre år senere i 1886 ble all gruvedrift lagt ned siden gruvene ikke var produktive lenger og byen ble forlatt.

Det eneste som gjenstår av byen idag er ruinene til fengselet, hvor en stedsmarkør og minneplakett er plassert. I tillegg til fengselsruinene ble Alpine Hotel som har sin nåværende beliggenhet i Markleeville opprinnelig bygd som Fiske House i Silver Mountain i 1862 men ble demontert og flyttet i deler til Markleeville i 1886.


Main Street, Silver Mountain, Alpine County LCCN2002721079.jpg|alt=Main Street, Silver Mountain, Alpine County |Hovedgaten i 1866
Town of Silver Mountain, Alpine County. Gen. view from the East LCCN2002721085.jpg|alt=Town of Silver Mountain, Alpine County. General view from the East|Byen sett fra øst
Quartz Mill, Silver Mountain, Alpine County LCCN2002721082.jpg|alt=Quartz Mill, Silver Mountain, Alpine County|Quartz Mill
Silver Mountain Valley, from the West, Alpine County LCCN2002723006.jpg|alt=Silver Mountain Valley, from the West, Alpine County|Byen sett fra vest
View of the Summit, from Silver Mountain Pass; Altitude 9,000 feet, Alpine County LCCN2002723003.tif|Fjelltoppen som ligger ved byen sett fra fjellpasset
Silver Mountain Valley, from the Pass, Alpine County LCCN2002723005.jpg|Dalen sett fra fjellpasset
Silver Mountain Peak; altitude 11,000 feet; Alpine County LCCN2002723004.jpg| Bilde fra toppen av fjellet 


## Referanser
Kristin Aspelund

**Kristin Aspelund** (født 22. desember 1939 i Odda) er en norsk lege, kirurg og kvinnesaksforkjemper.

Hun ble utdannet lege ved Universitetet i Bergen i 1965 og ble spesialist i plastisk kirurgi i 1981, som en av bare to kvinnelige spesialister i dette faget i Norge. Hun var fylkeslege i Rogaland fra 1981 til 1985 og var spesiallege i Arbeidstilsynet fra 1985 til 1992. Hun var sentral i innføringen av forbud mot røyking på arbeidsplasser, noe hun engasjerte seg for allerede i 1970-årene. Hun var leder for Stavanger Kvinnesaksforening fra 1988. Foreningen arbeidet for å få partiene til å nominere flere kvinnelige kandidater til politiske verv. Hun ble oppnevnt som medlem av medisinsk forskningsetisk komité av Kultur- og vitenskapsdepartementet i 1985.

## Referanser
Anna Backe

**Anna Backe** (født i 1857 i Vikedal i Rogaland, død 26. juli 1902) var en norsk lærer, politiker og kvinnesaksforkjemper, som var leder i Stavanger Kvinnesaksforening og en av de første kvinnene valgt til et politisk verv da hun i 1901 ble bystyremedlem i Stavanger.

## Yrkesliv
Anna Backe tok lærerinneeksamen i 1880, og virket som lærer ved Stavanger folkeskole frem til sin død.

I 1889 var hun en av stifterne av en forening for folkeskolelærerinnene i Stavanger, og ble valgt inn i foreningens første styre.

I april 1904 vedtok formannskapet i Stavanger å fremme et forslag til bystyret om å innvilge en pensjon på kr. 300,- til Anna Backe og én annen lærerinne som skulle pensjonere seg.

## Politisk virke

Hun ble i 1890-årene med i Stavanger Frisindede forening og var i 1893 medstifter av Stavanger Kvinnesaksforening, som hun senere ledet. I 1901 stod hun på 13., 51. og 66. plass på Arbeiderpartiets liste til bystyrevalget; listen bestod av totalt 68 plasser. Det stod for øvrig fem andre kvinner på samme liste. Backe ble valgt inn i bystyret ved valget som fant sted 5. desember 1901; på Arbeiderpartiets liste var det kun seks menn som fikk flere stemmer enn henne. Hun var da en av de aller første kvinnene valgt til et politisk verv i Norge. I Stavanger stod det kvinnelige kandidater på alle listene til bystyrevalget i 1901, takket være et tverrpolitisk initiativ fra Stavanger Kvinnesaksforening med Anna Backe, Anna Gjøstein og Gudrun Gjøstein Tvedt i spissen.

Hun hadde i en årrekke engasjert seg i politisk virksomhet, men på grunn av sykdom deltok hun i bare to bystyremøter før hun døde i 1902.

## Familie
Anna Backes far var fullmektig ved Ryfylke sorenskriverembete da hun ble født i 1857.

## Referanser
Demolisjon

***Demolisjon*** er et kriminalhørespill i fire deler, etter en science fiction-thriller av Alfred Bester. Stykket hadde premiere på NRK Radio i 1981 med regi og oversettelse av Nils Nordberg.

## Handling
Romanen som hørespillet bygger på, foregår i 2031 hvor tankelesere, såkalte espere, har gjort det praktisk talt umulig å begå drap. Leder for finansimperiet Monarch, Ben Reich, bestemmer seg for å slå sin konkurrent Craye D'Courtney ihjel. Men hvordan er det mulig å drepe noen når espere kontrollerer verden?

## Episoder
# *Jeg bringer døden tilbake*
# *Regnbuehuset*
# *Vitnet*
# *Mannen uten ansikt*

## Medvirkende i utvalg
* Ståle Bjørnhaug som *Ben Reich*
* Johan Kjelsberg som *Gus Tate*
* Kai Remlov som *Lincoln Powell*
* Lise Fjeldstad som *Mary Noyes*
* Sossen Krohg som *Maria Beaumont*
* Unn Vibeke Hol som *Barbara D'Courtney*
* Tone Schwarzott som *Jo Quartermaine* 
* Anita Rummelhoff som *Chooka Frood*
* Bentine Holm som *Duffy Wygand*

## Referanser
Gertrud Günther

**Gertrud Günther** (1911–1992) var en norsk lege og kvinnesaksforkjemper. Hun var engasjert i Norsk Kvinnesaksforening og ledet i flere år Drammen Kvinnesaksforening. Hun er særlig kjent som initiativtaker til og medstifter av Sex og Politikk.

## Karriere

Hun ble født i Kristiania, der faren var tysk luthersk prest i den tyske menigheten, mens moren hadde tysk jødisk bakgrunn. Hun vokste opp i et hjem der «kristendom, humanisme og kunst» stod i sentrum, og begge foreldrene var engasjert mot den fremvoksende nazismen i hjemlandet. Hun studerte først medisin i Tyskland, og interesserte seg også for psykoanalyse og filosofi. Det ble etterhvert umulig for henne å fortsette studiene i Tyskland, og hun dro tilbake til Norge. I Norge ble studiene igjen avbrutt av krigen, og hun ble i stedet utdannet sykepleier ved Norges Røde Kors' sykepleierskole i Tønsberg i 1943. Hun ble cand.med. ved Universitetet i Oslo i 1950.

Ved siden av sitt arbeid som en av få kvinnelige leger i drammensregionen var hun sterkt engasjert i kvinnesaken. Hun var leder i Drammen Kvinnesaksforening fra 1969 til 1975, etter å ha vært nestleder i Dagny Sveaas' ledertid. Hun ble senere æresmedlem i foreningen. På Norsk Kvinnesaksforenings landsmøte i 1966 tok hun initiativ til etableringen av Norsk forening for familieplanlegging, nå Sex og Politikk, som NKF etablerte i samarbeid med Den norske lægeforening som norsk avdeling i International Planned Parenthood Federation i 1969. Gunhild Ramm Reistad skrev: «Som lege opplevde hun at prevensjonskunnskap var selve krumtappen i kvinnesaksarbeidet. [...] Gertrud Günther var opptatt av psykologi, filosofi og religion. Hun forente kristendom og humanetikk. I begge tilfeller er nestekjærligheten og den enkeltes plikt til å motarbeide sine negative tilbøyeligheter hovedsaken. Hun var sterkt imot nasjonalisme.»

## Referanser
Bah Ndaw

**Bah Ndaw** (født 23. august 1950) er en malisk politiker og militær offiser som var president i Mali fra 25. september 2020 til 24. mai 2021. Fra mai 2014 til januar 2015 var han landets forsvarsminister.

## Biografi
Ndaw er født 23. august 1950 i byen San i Mali. I 1973 meldte han seg som frivillig i de militære styrkene. I 1974 fikk han ytterligere militær opplæring i Sovjetunionen. Han fortsatte i Malis luftforsvarsstyrker fra 1977 og var stabens nestkommanderende fra 1992. Han utdannet seg også ved École militaire i Paris, og fra 2003 var han stabssjef i luftforsvaret.

Fra 28. mai 2014 var Ndaw forsvarsminister under president Soumeylou Boubèye Maïga. I sin tid som forsvarsminister signerte han en forsvarsavtale med Frankrike, og han gjennomførte en reorganisering av de væpnede styrkene i landet. Da Moussa Mara tok over for Modibo Keita som statsminister i januar 2015 gikk Ndaw av.

Den 18. august 2020 var det statskupp i Mali. President Ibrahim Boubacar Keïta gikk av dagen etter. Den 21. september ble Ndaw valgt til ny president av en gruppe på 17 valgmenn. Hans valgperiode var ment å skulle vare i 18 måneder etter kuppet.  En talsperson for den religiøse lederen Mahmoud Dicko støttet utnevnelsen av Ndaw. Som president lovte Ndaw å bekjempe korrupsjon og valgfusk, og å respektere internasjonale avtaler. Etter innsettelsen av Ndaw erklærte presidenten i De vestafrikanske staters økonomiske fellesskap (ECOWAS), Jean-Claude Brou, at ECOWAS ikke hevet blokaden av Mali før NDAW utnevnte en sivil statsminister.
Den 27. september 2020 utnevnte Ndaw Moctar Ouane til statsminister.

24. mai 2021 gjennomførte de militære under ledelse av oberst Assimi Goïta et nytt statskupp hvor Bah Ndaw ble avsatt. Assimi Goïta overtok som president i Mali fra samme dag.

## Referanser
Bernie Juskiewicz

**Bernard Charles Juskiewicz, jr.** (født 6. april 1943 i Northampton i Massachusetts i USA, død 8. april 2020 i Vermont) var en amerikansk politiker fra delstaten Vermont.

## Liv og virke
### Bakgrunn
Juskiewicz tok eksamen fra Hopkins Academy i Hadley i Massachusetts. Han fullførte sin bachelor of arts-grad i business administration ved College of Emporia i Kansas. 
### Karriere
Juskiewicz begynte sin karriere hos IBM på selskapets anlegg i East Fishkill i deletaten New York. I 1978 flyttet Juskiewicz med familie til Cambridge i Vermont og ble overført til IBMs fabrikk i Essex Junction.

I 2012 ble han innvalgt i Vermont House of Representatives. Han tilhørte det republikanske parti. Han ble gjenvalgt i 2014 og 2016, men søkte ikke gjenvalg i 2018.

Juskiewicz engasjerte seg for videregående utdanning og støttet opp om University of Vermont som folkevalgt. Han gikk inn for finansiering for U.S.S. Vermont, en amerikansk  atomubåt. Den nye ubåten skulle kommisjoneres i april 2020, men ble forsinket på grunn av koronaviruspandemien. Han trakk seg fra politikken og sitt sete i januar 2019 og ble da erstattet av demokraten Lucy Rogers.

Juskiewicz døde av COVID-19 den 8. april 2020, i an alder av 77 år.

## Referanser
Øren

**Øren** kan vise til

## Steder
* Øren (Drammen), strøk i Drammen
* Øren (Risør), gård i Risør
* Øren (Rødøy), gård i Rødøy
* Øren skole, skole i Drammen
* Ørens Mekaniske Værksted, mekanisk verksted og jernstøperi i Trondheim

## Personer
* Arne Øren, tidligere politiker
* Frank Øren, musiker
* Tommy Øren, fotballspiller
* Marianne Stedje Øren, håndballspiller
Markleeville

**Markleeville** er et tettsted som er fylkesete i Alpine County i California. Det hadde en befolkning på 210 i 2010.

## Referanser


## Eksterne lenker
* 
*  Innbyggertall 2010 - 2019 – United States Census Bureau
* Alpine County history
Grenstøl

**Grenstøl** er et motorveikryss på E18 i Tvedestrand kommune med avkjøring østover til Tvedestrand sentrum og fylkesvei 411 østover til Gjeving og Lyngør. Vestover går fylkesvei 415 til Fianekrysset. Herfra går gamle E18, nå fylkesvei 421 sørvestover, bl.a. til Holt kirke og bygda Austre Moland. Fylkesvei 415 går vestover fra Fianekrysset mot Næs jernverksmuseum og Åmli.

Østover er det også avkjøring til fylkesvei 410, Kystveien, til Flosta og andre steder ved kysten i østlige del av Arendal.

På Grenstøl er det bensinstasjon (Shell), og arealer til næringsutbygging.

## Referanser
Moctar Ouane

**Moctar Ouane** (født 11. oktober 1955) er en malisk politiker som var statsminister i Mali fra 27. september 2020 til 24. mai 2021. Han ble utnevnt etter statskuppet der president Ibrahim Boubacar Keïta ble avsatt og Bah Ndaw ble innsatt som ny president. Etter statskuppet 24. mai 2021 der oberst Assimi Goïta overtok som fungerende president ble han avsatt og erstattet av Choguel Kokalla Maïga som ble innsatt som ny statsminister 6. juni 2021. Ouane var også forsvarsminister i Mali fra mai 2004 til april 2011.

## Politisk karriere
Ouane var rådgiver for regjeringen fra 1982. I 1986 ledet han utenriksdepartementets avdeling for internasjonale avtaler og konvensjoner, og fra 1986 til 1988 var han diplomatisk rådgiver for statsministeren. Fra 1988 til 1990 var han stabssjef ved presidentens kontor og året etter diplomatisk rådgiver for president Moussa Traoré og etter statskuppet i 1991 for president Amadou Toumani Touré. Fra 1992 til 1995 var han igjen rådgiver for statsministeren og utenriksministeren før han i 1995 ble utnevnt til Malis representant i FN. Han hadde denne stillingen til 2002. I løpet av denne perioden var han også, fra september 2000 til desember 2001, president i Sikkerhetsrådet. Fra 2. mai 2004 var han Malis utenriksminister.

I 2011 forlot han utenriksdepartementet og ble rådgiver for Den vestafrikanske økonomiske og monetære union (UEMOA), en avdeling under ECOWAS. Den 27. september 2020 ble han utnevnt til fungerende statsminister i Mali, utnevnt av fungerende president Bah Ndaw etter statskuppet i Mali en uke tidligere. Da oberst Assimi Goïta gjennomførte et nytt statskupp 24. mai 2021 ble Ouane avsatt.

## Referanser
Tipsport liga 2019/20

**[[Tipsport liga]] 2019/20** var den 27. sesongen av Slovakias øverste nivå i ishockey.  vant grunnspillet. Sluttspillet ble avlyst grunnet Koronaviruspandemien.

## Tabellen

## Lagene

## Referanser


## Eksterne lenker
*
Ragnhild Halvorsen

**Ragnhild Halvorsen** (født 1941) er en norsk lege og kvinnesaksforkjemper.

Hun ble utdannet lege i Zürich i 1968 og arbeidet i Oslo Helseråd, som forsker i Nycomed og med egen praksis. Hun var medlem av abortnemnda fra 1973, sentralstyremedlem i Nasjonalforeningen for folkehelsen og sentralstyremedlem i Norsk Kvinnesaksforening. Hun tok den medisinske doktorgraden i 1988 og har utgitt flere bøker om kvinnehelse.

## Bøker
*Kvinne kjenn din kropp (1984)
*Barn, sykdom og pleie (1985)
*Activation of human Tlymphocytes: Influence of various accessory signals (1988)

## Referanser
EM i friidrett 2018 – 1500 meter kvinner

**1500 meter for kvinner** under EM i friidrett 2018 ble arrangert på Olympiastadion i Berlin 10. og 12. august 2018.

## Rekorder

## Program

## Resultater

### Runde 1

De fire første utøverne i hvert heat (Q) og de fire raskeste ellers (q) kvalifiserte seg til finalen.

### Finale

## Referanser
Tipos extraliga 2020/21

**[[Tipos extraliga]] 2020/21** var den 28. sesongen av Slovakias øverste nivå i ishockey.  spiller i den østerrikske ligaen i 2020/21.  fra Miskolc i Ungarn er det eneste laget utenfor Slovakia som deltar i ligaen.  vant både grunnspillet og sluttspillet.

## Tabellen

## Lagene

## Sluttspillet

## Referanser


## Eksterne lenker
*
Liste over Maldivenes statsoverhoder

**Liste over Maldivenes statsoverhoder** omfatter Maldivenes sultan fra 1902 til 1952, presidenter i den første republikken fra 1953 til 1954, sultanen fra 1954 til 1968, og presidentene i den andre republikken fra 1968 til vår tid. Presidenten (i den andre republikken) er landets statsoverhode og leder for regjeringen og landets væpnede styrker.

Maldivene var styrt av sultaner fra forskjellige dynastier fra 1117.

## Sultan av Maldivene (1902-1952)

## Den første republikk (1953-1954)

## Sultan av Maldivene (1954-1968)

## Den andre republikk (1968-)

## Referanser
Hanne-Marie Tjensvoll

**Hanne-Marie Tjensvoll** (født 22. januar 1908 i Sandnes, død desember 2000) var en norsk jurist, embetskvinne og kvinnesaksforkjemper.

Hanne-Marie Tjensvoll tok examen artium ved Kongsgård skole i Stavanger i 1926.Hun ble cand.jur. ved UiO i 1931, arbeidet i Sosialdepartementet og ble advokat. Hun var formann i Oslo og omegn barnevernelag, Utvalget for fri rettshjelp og Kvinners Frivillige Beredskap. Hun var styremedlem i Norsk Barnevernsamband, Norges Vernesamband, Emma Hjorths hjem, Statens sykehus for epileptikere og Oslo Kvinnesaksforening. Hun var medlem av Arbeiderpartiets kvinnesekretariat, Oslo bystyre og Statens edruelighetsråd.

Hun utgav boken *Kommunal sosialomsorg* (1966) og flere fagartikler.

## Referanser
Gerda Vislie

**Gerda Vislie** (1922–2012) var en norsk journalist og kvinnesaksforkjemper. Hun var journalist i *[[Aftenposten]]* fra 1971, og var en av avisens mest kjente journalister gjennom 1970- og 1980-årene. Hun var styremedlem i Oslo Kvinnesaksforening og er særlig kjent som stifter av Engebret-bevegelsen. Hun har utgitt flere bøker.

Datteren Elisabeth Vislie utgav i 2011 boken *Da mor satt på Grini* om moren.

## Bøker
*
*

## Referanser
Tour Oxygène

**Tour Oxygène** er en kontorskyskraper som ligger i Part-Dieu-distriktet i Lyon (Frankrike).

*Tour Oxygène* stiger til 115 meter i høyden. Det er den tredje høyeste skyskraperen i byen. Innvielsen fant sted 2. juni 2010.

## Se også
* Liste over skyskrapere

## Referanser


## Eksterne lenker
*
Ingrid E. Solheim

**Ingrid Elisabeth Solheim** (født 4. desember 1920 i Bergen, død 23. desember 2008) var en norsk jurist, dommer og kvinnesaksforkjemper.

Hun ble cand.jur. ved UiO i 1946 og var deretter dommerfullmektig i Salten 1946–1947. Hun var byråsjef i Sosialdepartementet 1947–1974. Med permisjon fra departementet arbeidet hun i Den internasjonale flyktningorganisasjon 1948–1949. Fra 1974 var hun byrettsdommer i Oslo byrett, som en av få kvinnelige embetsdommere.

Hun var leder for Norske Kvinnelige Juristers Forening og styremedlem i Oslo Kvinnesaksforening. Hun var leder for Omstreiferutvalget, leder for tilsynsrådet for Bredtvedt fengsel og sikringsanstalt, leder for Kvinnesoningsutvalget, medlem av Dommerforeningens høringsutvalg for sosiale saker og varamedlem av Oslo barnevernsnemnd.

## Referanser
Hagle (band)

**Hagle** er en norsk country-rap-duo fra Mysen bestående av André Jensen og Olav Tokerud. Duoen har vært aktiv siden 2020 og er kjent for sin kombinasjon av rap, country- og festmusikk, samt for sin konsekvente bruk av østnorsk dialekt og tekster som skildrer hverdagsliv, festkultur, råning og oppvekst i et mindre tettsted. 

Hagle debuterte 25. september 2020 med singelen «Traktor». Duoen fikk sitt gjennombrudd etter at flere av låtene deres ble brukt i NRK-serien ''Rådebank'', noe som førte til millioner av avspillinger på Spotify og økt nasjonal oppmerksomhet. I 2021 mottok Hagle to priser under Spellemannprisen 2021, i klassene festmusikk og årets gjennombrudd. Våren 2026 deltar André Jensen som artist i TV 2-programmet Hver gang vi møtes.

## Media
To av deres låter, «Traktor» og «Født til å ragge», ble brukt i andre sesong av NRK-serien *[[Rådebank (TV-serie)|Rådebank]].* I sin anmeldelse av låten «Ærmen i kærmen» ga *[[VG]]* låten terningkast 5, og trakk frem kombinasjonen av instrumenter med «noe av de mer fengende beatsene i sjangeren» samt at duoen klarte å «hundre prosent omfavne egen dialekt».

## Diskografi
### Album
* *Bassen i bagasjen* (2022)

### Singler
* «Traktor» (2020)
* «Traktor (remiks)» med Staysman (2020)
* «Født til å ragge» (2020)
* «Født til å ragge (Gudfaren remiks)» (2020)
* «Det årnær sæ» (2020)
* «Ærmen i kærmen» (2021)
* «Bøgda» med Staysman (2021)
* «Ærbeskær» (2021)
* «Kjerring i fra by’n» med Halva Priset (2021)
* «Ronny & Ragge» (2021)
* «Rullær» med Den BB (2021)
* «Medbrakt» med Ringnes-Ronny (2022) 
* «Felleskjøpet-dress» (2022)
* «Høl i potta» med Zadeking og Blåsemafian  (2022)
* «Gatebil» med TIX (2022) 
* «Norge rundt» (2023)
* «Rom & Cola» med Den BB (2023)
* «Gamleveien» med Staysman og Sputnik (2023)
* «Danse på panseret» med BEK & Moberg (2023)
* «Langt av sted» (2023)
* «Dum i haue» med Sandra Lyng (2023)
* «Över gränsen» med Elov & Beny (2023)
* «Penger på hest» med Ole Ivars (2023)
* «Mekke bil» med Tor-Anders Ringnes (2024)
* «Bøgda (remiks)» med Staysman (2024)
* «Harry stil» (2024)
* «Morra di» (2024)
* «Søv når æ dør» med Carina Dahl (2024)
* «Raggarnissen» med Staysman og Sandra Lyng (2024)
* "100 & Hælvette" med Kuselofte (2025)
* "Hopp inn i kjerra" med Sandra Lyng (2025)
* "TAPPA KONTROLL (Reaktorn)" med Erik Meduza (2025)
* "Fest i Trøndelag" med Carina Dahl og Johnny Skinnvest (2025)

## Priser og nominasjoner

## Referanser


## Eksterne lenker
* 
* 
*
E3 Saxo Bank Classic 2021

**E3 Saxo Bank Classic 2021** ble kjørt den 26. mars 2021.

Kasper Asgreen vant.

## Lag og ryttere

## Resultater

## Referanser


## Eksterne lenker

* 
*
Gent–Wevelgem 2021

**Gent–Wevelgem 2021**, den 83. utgaven av sykkelrittet Gent–Wevelgem, ble arrangert 28. mars 2021.

Bora - hansgrohe og Trek-Segafredo fikk ikke starte på grunn av covid-19 i laget.

Wout van Aert vant rittet.

## Lag og ryttere

## Resultater

## Referanser


## Eksterne lenker

* 
*
Meherzia Labidi Maïza

**Meherzia Labidi Maïza** (; født 17. desember 1963 i Hammamet i Tunisia, død 22. januar 2021 i Paris i Frankrike) var en tunisisk politiker og profesjonell oversetter.

Hun var medlem av Folkerepresentantforsamlingen fra 2011 til 2019, og fra 2020 sin død. Hun var medlem av det islamistiske An‐Nahḍah-partiet.

Meherzia Labidi Maïza døde av covid-19 i Paris i januar 2021, i en alder av 57 år. Hun var blitt evakuert til Frankrike da sykdommen ble livstruende.

## Skrifter
* *Abraham, réveille-toi, ils sont devenus fous*, con Laurent Klein, éd. de l'Atelier, Paris, 2004 
* *La religion peut-elle rendre heureux ?*, con Michel Serfati e Louis Pernot, éd. de l'Atelier, Paris, 2004 
* *Y a-t-il quelque chose après la mort ?*, con Claude Geffré, Cyrille Javary e Alain Houziaux, éd. de l'Atelier, Paris, 2004 
* *Les religions face aux questions de la vie*, con Joseph Boyer, Patrick Colle, Joseph Herveau e Laurent Klein, éd. de l'Atelier, Paris, 2005 
* *Les fondements de la vie : guide pédagogique*, con Joseph Herveau, Laurent Klein e Joseph Boyer, éd. de l'Atelier, Paris, 2006 
* *Les religions. Modes de vie, modes d'emploi*, con Joseph Boyer, Patrick Colle, Joseph Herveau e Laurent Klein, éd. de l'Atelier, Paris, 2011 

## Referanser
Njerveåsen

**Njerveåsen** er et kyst-forsvarsanlegg som var en del av det tyske invasjonsforsvaret under andre verdenskrig. Njerveåsen ligger midt i Spangereid i Lindesnes kommune, Agder fylke.

## Historikk
Njerveåsen ligger på omkring 50 moh. og gir en god oversikt over fjorden fra både nord og sør. Njerveåsen er et av omkring 20 kystforsvarsanlegg (Widerstandsnest) i Agder. Det ble oppført av den tyske okkupasjonsmakten under andre verdenskrig. Dette var for å kontrollere kystlinjen mellom kystfortene.

Tyskerne antok at Storbritannia ville angripe Norge og Vest-Europa etter at det tyske felttoget mot øst startet. Parallelt med at tyskerene gikk til angrep på Sovjetunionen i 1941, startet den tyske okkupasjonsmakten derfor å bygge ut og forsterke en rekke forsvarsverk langs hele norskekysten. Sentrale i det tyske invasjonsforsvaret i Norge var kystfortet ved Lindesnes fyr og Signalen, samt anlegget på Njerveåsen. De alliertes styrkeoppbygging fortsatte, og sannsynligheten for angrep fra vest økte. I årene 1942/1943 fortsatte okkupasjonsmakten derfor å forsterke kystfortene i Norge.

Spangereid ble ansett som et potensielt landgangsmål i et alliert angrep. Der var det gode strender, samt god veiforbindelse for videre fremrykning. Allerede i 1941 ble det følgelig etablert maskingeværstillinger på Njerveåsen. Det ble også satt opp ei brakke for innlosjering av soldater. Senere sprengte tyskerne ut et større fjellanlegg på Njerveåsen, som ble benyttet som oppholds- og tilfluktsrom ved angrep. Fjellanlegget er fortsatt intakt; det har flere rom og noen steder er vegger og tak kledd med murstein, Det er også støpt vannavløp i selve gulvet. I tillegg til maskingeværstillinger finnes det også to stillinger for mindre panservernkanoner.

I årene 1942/1943 ble forsvarsverket på Njerveåsen forsterket med en kanonbunker i vest, ut mot Kjerkevågen. Bunkeren er støpt i betong og var utstyrt med en tysk stridsvognkanon i kaliber 5&nbsp;cm. Kanonen er hentet fra en tidligere tysk Panzer ||| stridsvogn. Bunkeren er av typen Ringstand 65a, og har to integrerte rom for ammunisjon og dekningsrom. Det finnes bunkere av samme type flere steder langs Atlanterhavsvollen, men i Agder fylke finnes det trolig kun fem bunkere av denne typen. Det ble også i 1943 anlagt en kanonstilling på Nyresnes som var en forsterkning av anlegger på Njerveåsen

## Referanser


## Eksterne lenker
* Vest-Agder-museet Besøkt 28. mars 2021.
Betty Selid

**Betty Selid** (født 5. desember 1925, død 24. juni 2004) var en norsk jurist, dommer, statstjenestekvinne og kvinnesaksforkjemper.

## Juridisk virke
Betty Selid var utdannet cand.jur. ved UiO i 1949 og var dommerfullmektig i Orkdal 1952–1954. Hun var juridisk konsulent (på det tidspunktet en høy fagstilling) i Departementet for familie- og forbrukersaker, og var en av de mest sentrale byråkratene på likestillingsfeltet i 1960-årene.

I 1959 var hun sekretær i Sosialdepartementet, og ble da oppnevnt som sekretær for lovutvalget som skulle utrede «spørsmålet om familiepensjonering», nærmere bestemt reglene for enkepensjon og etterlattepensjon til barn under 18 år.

Hun var styremedlem i Oslo Kvinnesaksforening fra 1962.

Hun ble konstituert som medlem av Trygderetten i 1973 og ble fast beskikket i 1979.

## Forfatterskap
Selid utgav flere bøker om likestilling og kvinners stilling i Norge. Hun var også bidragsyter til det feministiske tidsskriftet Sirene på 1970-tallet. I 1975 publiserte Sirene et prosadikt av Selid med tittelen *Kvinnehistorisk manifest*. I 1978 publiserte tidsskriftet et innlegg der Selid tok for seg temaet *Kvinner, menn og alder*.

## Bøker
*1968 *Kvinner i yrke, hjem og samfunn*, hefte i Sosiale Opplysningsskrifter, Hovedserien nr. 2, utgitt av Departementet for familie- og forbrukersaker i samarbeid med Sosialdepartementet (Fabritius forlag)
*1968 *Women in Norway: their position in family life, employment and society* (ny utgave 1970)
*1966 *The status of women in Norway* ()

## Referanser
Hokksund ungdomsskole

**Hokksund ungdomsskole** er en ungdomsskole i Øvre Eiker kommune i Buskerud fylke. Skolen ligger i Rådhusgata, midt i Hokksund sentrum. Skolen har egen idrettshall som er mye i bruk også av lag og foreninger. Skolen har også eget bibliotek.

I januar 2024 ble Håkon Koss som rektor på skolen. Hokksund ungdomsskole hadde ca. 330 elever i 2021.

## Visjon
Skolens visjon er «Mulighetenes HUS».

## Historikk

### Øvre Ekers kommunale høiere almenskole, middelskole og realskole
I 1900 donerte Gustav Peter Pettersen Braathen kr. 20.000,- til en kommunal middelskole. Senere ga han også kommunen gratis tomt til skolen. Tidligere hadde det bare vært noen private middelskoler i Øvre Eiker i kortere perioder.

Bygningen tegnes av arkitekt Haldor Larsen Børve (1857-1933) og skolen innvies i 1902. Mottoet over døren var *“Det største som Gud kan give er ikke at kalles berømt og stor, men menneske ret at blive”*, hentet fra Bjørnsons “Arne”.

Skolen fikk navnet *“*Øvre Ekers kommunale høiere almenskole*“, men ble på folkemunne kalt “Middelskolen“.* Til tross for at det var Øvre Eiker sin kommunale skole var det 60 elever på tre klassetrinn fra hele Eiker og fra Modum.

Fra 1942 ble det Øvre Eiker Realskole, “realskolen”, noe som var blitt innført ved lov av 1935.

I 1956 ble det bygd en ny klasseroms-fløy og i 1959 ble det bygd en ny gymnastikksal i enden av denne fløya. Ennå en ny fløy med klasserom kom i 1961 og så kom den midlertidig Moelven-paviljong i 1963.

I 1973 tok de siste realskoleelevene eksamen på skolen.

### Gamle Hokksund ungdomsskole
I august 1971 ble Hokksund Ungdomsskole startet i ombygde lokaler etter Øvre Eiker realskole. Lokalene bestod av den opprinnelige realskolen og en midlertidig paviljong satt opp av Moelven seksjoner/brakker i 1963. En ny fløy mot Rådhusgata ble bygd og paviljongen ble revet i 1998.

Tidligere hadde den eneste ungdomsskolen i Øvre Eiker befunnet seg i Vestfossen.

Frem til 1981 gikk også elever fra Skotselv på Hokksund ungdomsskole.

### Ny ungdomsskole i 2013
Tegningene til en ny ungdomsskole fikk 1. premie i en pre-kvalifisert arkitektkonkurranse.

Ungdomsskolen er tegnet av L2 Arkitekter AS og stod ferdig i august 2013. Den ligger på tomten til den gamle ungdomsskolen i Rådhusgata midt i Hokksund sentrum, og har fasader i kobber og glass. 
Dette var den første skolen i Norge som ble bygget etter passivhusstandarden.

I tillegg til ungdomsskolen som har plass til 400 elever, fra trinn 8 til 10, er det også en flerbrukshall på 1000m2 og en kultursal med 286 sitteplasser. Det er også skateanlegg, ballbinge, basket og utendørs bordtennisbord på området.
## Galleri

Fil:Hokksund ungdomsskole 01.jpg 
Fil:Utenfor Hokksund ungdomsskole.jpg|Klatreskulptur utenfor skolen.


## Referanser